PRIJEDLOG

Na temelju članka 17. Odluke o osnivanju Doma za starije osobe „Park“ (Službeni glasnik Grada Zagreba 16/98, 10/03, 12/10, 18/10, 15/11, 10/12, 20/13, 22/14, 12/16 i 22/19-pročišćeni tekst), gradonačelnik Grada Zagreba, \_\_\_\_\_\_\_\_\_\_\_\_ 2021., donio je

**ZAKLJUČAK**

**o kriterijima za prijam korisnika u Dom za starije osobe „Park“**

**I.**

Ovim se zaključkom propisuju kriteriji za prijam korisnika u Dom za starije osobe „Park“, Zagreb, Ivanićgradska 52 (u daljnjem tekstu : Dom).

**II.**

Kriteriji za prijam korisnika u Dom su:

- starije osobe;

**-** teško bolesne odrasle osobe kojima Dom može osigurati potrebnu skrb;

**-** sposobnost korisnika ili obveznika uzdržavanja plaćanja cijene usluga Doma.

**III.**

O prijamu, redoslijedu prijama i otpustu korisnika odlučuje Komisija za prijam i otpust korisnika koju imenuje Upravno vijeće Doma.

Komisiju iz stavka 1. ovog članka čine: socijalni radnik Doma, fizioterapeut, liječnik primarne zdravstvene zaštite i glavna medicinska sestra Doma.

**IV.**

Postupak prijama korisnika u Dom obavlja se sukladno Statutu i općem aktu Doma.

**V.**

Ovim zaključkom stavlja se izvan snage Zaključak o kriterijima za prijam korisnika u Dom za starije i nemoćne osobe „Park“ (Službeni glasnik Grada Zagreba 1/99, 9/99 i 13/03).

**VI.**

Ovaj zaključak biti će objavljen u Službenom glasniku Grada Zagreba.

KLASA:

URBROJ:

Zagreb, \_\_\_\_\_\_\_\_\_\_\_\_\_\_\_ 2021.

**GRADONAČELNIK**

**GRADA ZAGREBA**

**Tomislav Tomašević, mag. pol.**